Република Србија

УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Број: 95/1-1-01

2. 4. 2025.

**И З В О Д И З З А П И С Н И К А**

Са IX седнице Наставно-научног већа Филозофског факултета у Нишу, одржане 2. априла 2025. године.

Потребан материјал за седницу налазио се на интернет презентацији Факултета, гласање је било реализовано путем линка који је члановима Већа био послат на имејл адресу.

Гласало је 154 члана (133 наставника и 21 студент).

**Д Н Е В Н И Р Е Д**

1. Разматрање и усвајање Извода из записника са V седнице ННВ одржане 3. 2. 2025. године Извод из записника са VI седнице ННВ одржане 20. 3. 2025. године и Извод из записника са VII седнице ННВ одржане 24. 3. 2025. године.
2. Доношење предлога одлуке о усвајању Финансијског извештаја о пословању Филозофског факултета у Нишу за 2024. годину
3. Доношење одлуке о прихватању извештаја Комисије за оцену и одбрану урађене докторске дисертације и достављању Универзитету на сагласност
4. Доношење одлукe о прихватању извештаја комисије за оцену научне заснованости предложене теме докторске дисертације, именовању ментора и достављању Универзитету на сагласност
5. Доношење одлуке о образовању комисије за оцену научне заснованости предложене теме докторске дисертацијe
6. Доношење одлуке о усвајању измена и допуне силабуса предмета
7. Доношење одлукe о прихватању позитивних рецензија
8. Доношење одлуке о одређивању рецензената за приспеле рукописе
9. Доношење одлуке о допуни Издавачког плана за 2024. годину
10. Доношење одлукe о избору у звање истраживач – сарадник
11. Доношење одлуке о образовању комисије за избор у звање истраживач-сарадник
12. Давање сагласности за продужење изборног периода и радног односа за истраживаче-сараднике и истраживаче-приправнике
13. Доношење одлуке о избору чланова Већа докторских студија са Департмана за историју
14. Доношење одлуке о усвајању извештаја за признавање стране вискошколске исправе и достављању Универзитету
15. Доношење одлука о усвајању оцена рада страних лектора за бугарски и македонски језик
16. Доношење одлуке о избору страног лектора за македонски језик и утврђивање критеријума за избор новог лектора за бугарски језик у школској 2025/2026. години
17. Доношење одлуке о усвајању Елабората о Дигиталном архиву српског усменог стваралаштва и записа на дијалекту
18. Доношење одлуке o давању сагласности за учешће у покретању и реализацији националног међуинституционалног циклуса научних пројеката под називом *Филологија будућности*
19. Доношење одлука о давању сагласности за ангажовање наставника за рад у другим високошколским установама
20. Доношење одлука о давању сагласности за ангажовање наставника са друге високошколске установе за рад на нашем Факултету
21. Разматрање и усвајање извештаја наставника о учешћу на научним скуповима, конференцијама
22. Разматрање захтева већа департмана, наставника, сарадника и студената и доношење одговарајућих одлука

**Т а ч к а 1.**

Наставно-научно већe усвојило је изводе из записника са V седнице ННВ одржане 3. 2. 2025. године, VI седнице ННВ одржане 20. 3. 2025. године и VII седнице ННВ одржане 24. 3. 2025. године.

**Т а ч к а 2.**

Наставно-научно веће већином гласова донело je Предлог одлуке о усвајању Финансијског извештаја о пословању Филозофског факултета у Нишу зa 2024. годину, који ће бити достављен Савету Факултета на разматрање и усвајање.

**Т а ч к а 3.**

**I** Након разматрања предлога Већа Департмана за историју, Наставно-научно веће донело је одлуку:

***Прихвата се***извештај комисије за оцену и одбрану урађене докторске дисертације кандидата мср Бојанa Панићa, студентa Докторских академских студија историје, под насловом: *Крушевачки округ од 1834. до 1842. године.*

Одлука ће бити достављена Универзитету у Нишу на даље разматрање и усвајање.

**II** Након разматрања предлога Већа Департмана за психологију, Наставно-научно веће донело је одлуку:

***Прихвата се***извештај комисије за оцену и одбрану урађене докторске дисертације кандидатa мср Милана Вељковића, студента Докторских академских студија психологије, под насловом: *Психофизиолошки аспекти изложености буци у контексту сменског рада*.

**III** Након разматрања предлога Већа Департмана за психологију, Наставно-научно веће донело је одлуку:

***Прихвата се***извештај комисије за оцену и одбрану урађене докторске дисертације кандидаткиње мср Немање Ђорђевића, студента Докторских академских студија психологије*,* под насловом: *Карактеристике организације и запосленог као предиктори организационог понашања: медијаторска улога перципиране сигурности запослења и организационе правде.*

**IV** Након разматрања предлога Већа Департмана за социологију, Наставно-научно веће донело је одлуку:

***Прихвата се***извештај комисије за оцену и одбрану урађене докторске дисертације кандидаткиње мср Ане Андрејић, студенткиње Докторских академских студија социологије, под насловом: *Емпатија и савремена морална субјективност: социолошки приступ интерпретацијама неуронаучних истраживања*.

**V** Након разматрања предлога Већа Департмана за комуникологију и новинарство, Наставно-научно веће донело је одлуку:

***Прихвата се***извештај комисије за оцену и одбрану урађене докторске дисертације кандидаткиње мср Неде Нецић, студенткиње Докторских академских студија *Медији и друштво*, под насловом: *Односи с јавношћу јавних здравствених установа у Нишу – уоквиравање пандемије*.

**VI** Након разматрања предлога Већа Департмана за србистику, Наставно-научно веће донело је одлуку:

***Прихвата се***извештај комисије за оцену и одбрану урађене докторске дисертације кандидаткиње мср Сандре Савић, студенткиње Докторских академских студија филологије*,* под насловом: *Микротопонимија Заплања  – семантичко-творбени аспект*.

Oдлукe о прихватању извештаја биће достављене Универзитету у Нишу, ради давања сагласности.

**Т а ч к а 4.**

**I** Након разматрања предлога Већа Департмана за србистику, Наставно-научно веће донело је одлуку:

***Усваја се*** извештај о оцени научне зaснованости предложене теме докторске дисертације мср Јелене Видановић**,** студенткиње Докторских академских студија филологије, на тему: *Женски канон српске књижевности у наставном проучавању.*

Др Снежана Божић, ванредни професор Филозофског факултета Универзитета у Нишу, ***именује се*** за ментора за израду докторске дисертације кандидаткиње мср Јелене Видановић**.**

**II** Након разматрања предлога Већа Департмана за србистику, Наставно-научно веће донело је одлуку:

***Усваја се*** извештај о оцени научне зaснованости предложене теме докторске дисертације мср Миљане Пешић, студенткиње Докторских академских студија србистике*,* под насловом: *Роман у стиху и/или поема у савременој српској књижевности.*

Др Јелена Јовановић, ванредни професор Филозофског факултета Универзитета у Нишу, ***именује се*** за ментора за израду докторске дисертације кандидаткиње мср Миљане Пешић.

**III** Након разматрања предлога Већа Департмана за србистику, Наставно-научно веће донело је одлуку:

***Усваја се*** извештај о оцени научне зaснованости предложене теме докторске дисертације мср Душана Петровића, студента Докторских академских студија србистике*,* под насловом: *Оквири и уоквиравања књижевних текстова Милене Марковић.*

Др Јелена Јовановић, ванредни професор Филозофског факултета Универзитета у Нишу, ***именује се*** за ментора за израду докторске дисертације кандидата мср Душана Петровића.

**IV** Након разматрања предлога Већа Департмана за србистику, Наставно-научно веће донело је одлуку:

***Усваја се*** извештај о оцени научне зaснованости предложене теме докторске дисертације мср Неде Стефановић, студенткиње Докторских академских студија филологије, под насловом:*Разрешење амбигвитетне нулте и исказане субјекатске анафорске заменице у српском језику.*

Др Ивана Митић, ванредни професор Филозофског факултета Универзитета у Нишу, већином гласова, ***именује се*** за ментора за израду докторске дисертације кандидаткиње мср Неде Стефановић.

**V** Након разматрања предлога Већа Департмана за англистику, Наставно-научно веће донело је одлуку:

***Усваја се*** извештај о оцени научне зaснованости предложене теме докторске дисертације мср Наташе Филиповић, студенткиње Докторских академских студија страних филологија, под насловом:*Прилагођени наставни план и програм за наставу енглеског језика у комбинованим одељењима основне школе / Adapted English language curriculum and syllabus in elementary school multi-grade classes.*

Др Јасмина Ђорђевић, редовни професор Филозофског факултета Универзитета у Нишу, већином гласова, ***именује се*** за ментора за израду докторске дисертације кандидаткиње мср Наташе Филиповић.

Одлуке и предлози одлука биће достављени Универзитету у Нишу на даље разматрање и усвајање.

**Т а ч к а 5.**

**I** Након разматрања предлога Већа Департмана за англистику, Наставно-научно веће донело је одлуку:

***Именује се*** Комисија за оцену научне заснованости предложене теме докторске дисертације мср Ање Петровић, студенткиње Докторских академских студија страних филологија, под насловом: *Наслеђе модернизма у поезији Филипа Ларкина и Шејмуса Хинија (Modernist Heritage in the Poetry of Philip Larkin and Seamus Heaney)* у следећем саставу*:*

1. Др Данијела Петковић, ванредни професор Филозофског факултета Универзитета у Нишу, ужа научна област: Англоамеричка књижевност и култура, председник;

2. Др Наташа Тучев, ванредни професор Филозофског факултета у Нишу, ужа научна област: Англоамеричка књижевност и култура и

3. Академик Зоран Пауновић, редовни члан САНУ и редовни професор Филолошког факултета Универзитета у Београду, ужа научна област Енглеска и америчка књижевност.

Предлог одлуке ће бити достављен Универзитету у Нишу на даље разматрање и усвајање.

**Т а ч к а 6.**

На предлог Већа Департмана за психологију Наставно-научно веће донело је одлуку о усвајању измена силабуса предмета Теорије личности на Основним академским студијама психологије, који реализује проф. др Кристина Ранђеловић.

Предложена измена подразумева допуну литературе новијим издањима и проширење постојећег списка, са циљем да се студентима омогући савременији и обухватнији приступ садржају курса.

**Т а ч к а 7.**

**I** На предлог Већа Департмана за комуникологију и новинарство, Наставно-научно веће донело је одлуку:

***Прихватају се*** позитивне рецензије др Синише Атлагића, редовног професора Факултета политичких наука Универзитета у Београду, др Зорана Јевтовића, редовног професора у пензији Филозофског факултета Универзитета у Нишу, др Александра Врањеша, доцента Факултета политичких наука Универзитета у Бањој Луци и др Анке Михајлов Прокоповић, доцента Филозофског факултета Универзитета за монографију под насловом: *Политичко комуницирање у доба друштвених мрежа*, аутора доц. др Невена Обрадовића.

**II** На предлог Већа Департмана за англистику, Наставно-научно веће донело је одлуку:

***Прихватају се*** позитивне рецензије др Биљане Мишић Илић, редовног професора Филозофског факултета Универзитета у Нишу, др Михаила Антовића, редовног професора Филозофског факултета Универзитета у Нишу, др Јелене Даниловић Јеремић, доцента Филолошко-уметничког факултета Универзитета у Крагујевцу и др Милоша Тасића, ванредног професора Машинског факултета Универзитета у Нишу за уџбеник под насловом: *Sequence of Tenses: Building Accuracy in Serbian to English Translation,* аутора доц. др Марте Величковић.

**Т а ч к а 8.**

**I** На предлог Већа Департмана за филозофију Наставно-научно веће донело је одлуку о именовању др Миланка Говедарице, редовног професора Филозофског факултета Универзитета у Београду, др Ивана Николића, доцента Филозофског факултета Универзитета у Нишу и др Страхиње Ђорђевића, научног сарадника Института за филозофију Филозофског факултета Универзитета у Београду, за рецензенте монографије под насловом: *Метафизички прилози појму бесконачности* аутора проф. др Горана Ружића.

**II** На предлог Већа Департмана за комуникологију и новинарство Наставно-научно веће донело је одлуку о именовању др Миланка Говедарице, редовног професора Филозофског факултета Универзитета у Београду, др Дамира Смиљанића, редовног професора Филозофског факултета Универзитета у Новом Саду и др Ирине Деретић, редовног професора Филозофског факултета Универзитета у Београду за рецензенте монографије под насовом: *Ка глобалној медијској етици* аутора проф. др Иване Стојановић Прелевић.

**III** На предлог Већа Департмана за комуникологију и новинарство Наставно-научно веће донело је одлуку о именовању др Татјанe Вулић, редовнoг професора Филозофског факултета Универзитета у Нишу, др Антоније Чувало, ванредног професора Факултета политичких знаности Универзитета у Загребу и доц. др Маријанe Матовић, доцента Факултета политичких наука Универзитета у Београду за рецензенте уџбеника под насловом: *Компаративни медијски системи* аутора доц. др Марте Митровић и доц. др Ане Милојевић.

**IV** На предлог Већа Департмана за србистику Наставно-научно веће донело је одлуку о именовању др Надежде Јовић, редовног професора Филозофског факултета Универзитета у Нишу, др Голуба Јашовића, редовног професора Филозофског факултета Универзитета у Приштини са привременим седиштем у Косовској Митровици, др Владимира Поломца, редовног професора Филолошко-уметничког факултета Универзитета у Крагујевцу и др Мирјане Петровић-Савић, вишег научног сарадника Института за српски језик САНУ, за рецензенте уџбеника под насловом: *Основе истраживања у српској ономастици*, чији су аутори проф. др Татјана Трајковић и проф. др Јордана Марковић.

**V** На предлог Већа Департмана за србистику Наставно-научно веће донело је одлуку о именовању др Зоне Мркаљ, редовног професора Филолошког факултета Универзитета у Београду, др Зоране Опачић, редовног професора Факултета за образовање учитеља и васпитача Универзитета у Београду и др Снежане Милосављевић Милић, редовног професора Филозофског факултета Универзитета у Нишу, за рецензенте монографије под насловом: *Методички оквири књижевности I,* аутора проф. др Снежане Божић.

**VI** На предлог Већа Департмана за србистику потребно је да Наставно-научно веће донело је одлуку о именовању др Надежде Јовић, редовног професора Филозофског факултета Универзитета у Нишу, др Ирене Цветковић Теофиловић, редовног професора Филозофског факултета Универзитета у Нишу, др Исидоре Бјелаковић, редовног професора Филозофског факултета Универзитета у Новом Саду, др Ане Савић-Грујић, вишег научног сарадника Института за српски језик САНУ у Београду, за рецензенте монографије под насловом: *Тефтери са простора југоисточне Србије као извори за језичка истраживања (XVIII и XIX век)* ауторадоц. др Јелене Стошић.

**VII** На предлог Већа Департмана за англистику потребно је да Наставно-научно веће донело је одлуку о именовању др Виорике Патеа Бирк, редовног професора Универзитета у Саламанки, Шпанијa, др Младена Јаковљевића, редовног професора Филозофског факултета Универзитета у Приштини са седиштем у Косовској Митровици, др Данијеле Петковић, ванредног професора Филозофског факултета Универзитета у Нишу и др Ане Коцић Станковић, ванредног професора Филозофског факултета Универзитета у Нишу за рецензенте уџбеника под насловом: *The Literary Can of Worms: Introduction to the Study of Literature* аутора доц. др Сање Игњатовић.

**VIII** На предлог Већа Центра за савремена филолошка истраживања младих истраживача потребно је да Наставно-научно веће донело је одлуку о именовању др Мирјане Бојанић Ћирковић, доцента Филозофског факултета Универзитета у Нишу, др Маје Антић, доцента Филозофског факултета Универзитета у Нишу и др Нине Манојловић, доцента Филолошко-уметничког факултета Универзитета у Крагујевцу за рецензенте зборника са научног скупа *Савремена филолошка проучавања младих истраживача III*.

**Т а ч к а 9.**

**I** На предлог Већа Департмана за србистику Наставно-научно веће донело је одлуку о измени наслова монографије проф. др Александре Лончар Раичевић у Издавачком плану Филозофског факултета за 2025. годину, тако што стари наслов: *О природи акцената у дијалектима (акустичка студија)*) замењује новим насловом: *Акустички корелати лексичких акцената у дијалектима* (август 2025, штампано издање, 50 примерака).

**II** На предлог Већа Департмана за србистику Наставно-научно веће донео је одлуку о проширењу Издавачког плана за 2025. годину уџбеником  *Основе истраживања у српској ономастици*, чији су аутори проф. др Татјана Трајковић и проф. др Јордана Марковић. Очекивани месец објављивања је мај 2025. године (електронско издање и 50 примерака штампано).

**III** На предлог Већа Департмана за педагогију Наставно-научно веће донело је одлуку о проширењу Издавачког плана Филозофског факултета за 2025. годину рукописом *Методика рада школског педагога* аутора проф. др Јелене Максимовић. Очекивани месец објављивања је новембар 2025. године (електронско издање).

**IV** На предлог Већа Департмана за филозофију Наставно-научно веће донело је одлуку о проширењу Издавачког плана Филозофског факултета за 2025. годину монографијом *Метафизички прилози појму бесконачности* аутора проф. др Горана Ружића.

**Т а ч к а 10.**

**I** Наставно-научно веће Факултета, поступајући у складу са чланом 87. Закона о науци и истраживању, донело је одлуку да се мср Тамара Тасић, истраживач-припавник, **изабере** у звање *истраживач - сарадник* за ужу научну област: Комуникологија, језик и студије медија.

**II** Наставно-научно веће Факултета, поступајући у складу са чланом 87. Закона о науци и истраживању, донело је одлуку да се мср Драгана Милић, истраживач-припавник, **изабере** у звање *истраживач - сарадник* за ужу научну област: Историја.

**Т а ч к а 11.**

**I** На предлог Већа Департмана за историју, Наставно-научно веће донело је одлуку о образовању комисије за избор мср Игора Стаменовића, истраживача-приправника у звање *истраживач-сарадник* за ужу научну област: Историја, у саставу:

1. Др Јасмина Шаранац Стаменковић, ванредни професор Филозофског факултета Универзитета у Нишу, ужа научна област: Историја;
2. Др Небојша Порчић, ванредни професор Филозофског факултета Универзитета у Београду, ужа научна област: Општа историја средњег века и помоћне историјске науке и
3. Др Невен Исаиловић, виши научни срадник Историјског института у Београду, ужа научна област: Историја.

**II** На предлог Већа Центра за стране језике, Наставно-научно веће донело је одлуку о образовању комисије за избор мср Ање Тошић, истраживача-приправника у звање *истраживач-сарадник* за ужу научну област: Англистика, у саставу:

1. Др Јасмина Ђорђевић, редовни професор Филозофског факултета Универзитета у Нишу, ужа научна област: Англистика;
2. Др Михаило Антовић, редовни професор Филозофског факултета Универзитета у Нишу, ужа научна област: Англистичка лингвистика и
3. Др Владимир Фигар, доцент Филозофског факултета Универзитета у Нишу, ужа научна област: Англистичка лингвистика.

**III М**а предлог Већа Департмана за немачки језик и књижевност, Наставно-научно веће донело је одлуку о образовању комисије за избор мср Љиљане Тасић, истраживача-приправника у звање *истраживач-сарадник* за ужу научну област: Немачки језик, у саставу:

1. Др Добрила Бегенишић, доцент Филозофског факултета Универзитета у Нишу, ужа научна област: Немачки језик;
2. Др Николета Момчиловић, доцент Филозофског факултета Универзитета у Нишу, ужа научна област: Немачки језик и
3. Др Марина Ђукић Мирзајанц, доцент Филозофског факултета Универзитета у Нишу, ужа научна област: Немачки језик.

**Т а ч к а 12.**

Наставно-научно веће дало је сагласност за продужење радног односа и изборног периода истраживачима-сарадницима и истраживачима-приправницима уколико Министарство наукe, технолошког развоја и иновација донесе одлуку о продужетку њиховог звања и финансирања за тражени период продужења.

**Т а ч к а 13.**

На предлог Већа Департмана за историју ННВ донело је одлуку о избору проф. др Мирослава Пешића и проф. др Јасмине Шаранац Стаменковић за чланове Већа докторских студија, за мандатни период од три године.

**Т а ч к а 14.**

**I** Наставно-научно веће донело је одлуку о усвајању Извештаја o признавању стране високошколске исправе кандидаткиње Валентине Стојчев коју је издао Универзитет „Свети Ћирило и Методије“ у Великом Трнову, Филозофски факултет, Република Бугарска, ради уписа на студијски програм Мастер академских студија психологије.

Предлог одлуке о прихватању наведеног извештаја Комисије, биће достављен Сенату Универзитета у Нишу ради доношења решења по захтеву који је поднет.

**Т а ч к а 15.**

**I** Наставно-научно веће донело је одлуку о усвајању Извештаја о раду и оцене рада др Валентине Седефчеве, лектора за бугарски језик на Департману за србистику у академској 2024/2025. години.

**II** Наставно-научно веће донело је одлуку о усвајању Извештаја о раду и оцене рада др Ђока Здравеског, лектора за македноски језик на Департману за србистику у академској 2024/2025. години.

**Т а ч к а 16.**

**I** На предлог Већа Департмана за србистику Наставно-научно веће Факултета донело је одлуку о избору мр Ђока Здравеског *за* ***страног******лектора*** ***за македонски језик,*** у школској 2025/2026. години, на Филозофском факултету у Нишу.

**II** На предлог Већа Департман за србистику Наставно-научно веће донело је одлуку о усвајању следећих критеријума за избор новог лектора за бугарски језик, књижевност и културу за 2025/2026. годину на Филозофском факултету Универзитета у Нишу:

– доктор филолошких наука;

– одлично познавање бугарског језика, књижевности и културе;

– познавање српског језика на нивоу Б2 или на вишем нивоу;

– пожељно искуство у настави.

Предмети из којих лектор за бугарски језик, књижевност и културу држи вежбе (двочасза сваки предмет) на Филозофском факултету у Нишу су:

– Бугарски језик у књижевно-културном контексту 1 (ОАС);

– Бугарски језик у књижевно-културном контексту 2 (ОАС);

– Бугарски језик у књижевно-културном контексту 3 (ОАС);

– Бугарски језик у књижевно-културном контексту 4 (ОАС);

– Увод у проучавање бугарског језика, књижевности и културе (МАС);

– Бугарски језик – специфичности превођења.

**Т а ч к а 17.**

На предлог Већа Департмана за србистику, Наставно-научно веће Факултета донело је одлуку о усвајању Елабората о покретању Дигиталног архива српског усменог стваралаштва и записа на дијалекту, као посебне јединице Филозофског факултета у Нишу, на иницијативу проф. др Данијеле Поповић Николић и проф. др Татјане Трајковић.

**Т а ч к а 18.**

На предлог Већа Департмана за србистику Наставно-научно веће донело је одлуку o давању сагласности за учешће у покретању и реализацији националног међуинституционалног циклуса научних пројеката под називом *Филологија будућности* у сарадњи са Филолошко-уметничким факултетом Универзитета у Крагујевцу и о давању сагласности за учешће доленаведених професора и студената Департмана за србистику у реализацији поменутог циклуса пројеката, која је планирана за период од 2025. до 2027. Године:

1. Проф. др Горан Максимовић, редовни професор Филозофског факултета Универзитета у Нишу, ужа научна област Српска и компаративна књижевност;
2. Проф. др Снежана Милосављевић Милић, редовни професор Филозофског факултета Универзитета у Нишу, ужа научна област Српска и компаративна књижевност;
3. Проф. др Ивана Митић, ванредни професор Филозофског факултета Универзитета у Нишу, ужа научна област Српски језик;
4. Проф. др Александра Јанић Митић, ванредни професор Филозофског факултета Универзитета у Нишу, ужа научна област Српски језик;
5. Мср Христина Аксентијевић, докторанд Филологије на Филозофском факултету Универзитета у Нишу, ужа научна област Српска и компаративна књижевност;
6. Мср Миљана Пешић, докторанд Србистике на Филозофском факултету Универзитета у Нишу, ужа научна област Српска и компаративна књижевност;
7. Мср Душан Петровић, докторанд Србистике на Филозофском факултету Универзитета у Нишу, ужа научна област Српска и компаративна књижевност;
8. Мср Ђорђе Шуњеварић, докторанд Филологије на Филозофском факултету Универзитета у Нишу, ужа научна област Српски језик;
9. Мср Неда Стефановић, докторанд Филологије на Филозофском факултету Универзитета у Нишу, ужа научна област Српски језик;
10. Мср Лидија Тасић, докторанд Филологије на Филозофском факултету Универзитета у Нишу, ужа научна област Српски језик.

**Т а ч к а 19.**

Наставно-научно веће Факултета донело је одлуку о давању сагласности за ангажовање др Јелисавете Тодоровић, редовног професора, за извођење наставе и испита из предмета: *Психологија* (акредитација 2014)(3+0) изборни предмет, у пролећном семестру на основним академским студијама Природно-математичког факултета Универзитета у Нишу, у школској 2024/2025. години.

**Т а ч к а 20.**

Наставно-научно веће Факултета донело је одлуку о упућивању захтева за давање сагласности за ангажовање др Наташе Стојановић, редовног професора Правног факултета Универзитета у Нишу, за извођење наставе из предмета: *Породично право,* 3 часа предавања, друга година, пролећни семестар, обавезни предмет на ОАС социјалне политике и социјалног рада.

**Т а ч к а 21.**

Наставно-научно веће Факултета усвојило је извештаје:

* Проф. др Ивана Јовановића о боравку у Кини;
* Мср Игора Стаменовића о боравку у Италији.

**Т а ч к а 22.**

Након разматрања захтева већа департмана, донело је следеће одлуке:

1. ***Одобрава се*** проф. др Тањи Цветковић плаћено одсуство у периоду од 20. 6. 2025. до 5. 7. 2025. године ради учешћа на конференцији The 17the International F. Scott Fitzgerald Society Conference New York, New Perspectives, and The Great Gatsby, која се одржава у Њујорку, Сједињене Америчке Државе;
2. ***Одобрава се*** проф. др Наташи Симеуновић Бајић плаћено одсуство од 14. до 19. априла због истраживачког задатка са др Александром Терзић, вишом научном сарадницом Географског института САНУ, у Атини у оквиру програма који спроводе Гете институт и Culture Moves Europe;
3. ***Одобрава се*** проф. др Кристини Митић плаћено одсуство у периоду oд 20. до 24. маја 2025. године ради држања наставе на Факултету за модерне језике Универзитета у Великом Трнову у оквиру Erasmus+ мобилности;
4. ***Одобрава се*** Николи Ћировићу плаћено одсуство у периоду од 10. до 26. марта 2025. ради посете Факултету спорта и физичког васпитања у Бањој Луци у сврху обуке за истраживања са ЕЕГ апаратуром и неурофидбек апартуром и спровођења истраживања у оквиру пројекта Ambiguity intolerance, neurophysiological reactions to ambiguous affective stimuli, anxiety, and resilience in physical education students. Овај пројекат финансиран је од стране Western Balkans Mobility Scheme A POLICY ANSWERS Pilot Programme и подразумева научно-истраживачку сарадњу са Факултетом спорта и физичког васпитања у Бањој Луци;
5. ***Именују се*** за уреднике збирке *Методички узлети 6,* следећи чланови Већа Центра за професионално усавршавање: др Љиљана Марковић, виши лектор Филозофског факултета у Нишу, др Александар Новаковић, доцент Филозофског факултета у Нишу и др Иван Николић, доцент Филозофског факултета у Нишу;
6. Доц. др Јелена Стошић ***именује се***за секретара *Годишњака за српски језик*уместо проф. др Иване Митић и усвојен састав Уређивачког одбора *Годишњака за српски језик*;
7. ***Усваја се*** предлог да се уџбеник *American Classics Revisited: A Textbook in American Literature* аутора проф. др Ане Коцић Станковић усвоји као основни уџбеник за предмет *Америчка књижевност – класици* који се реализује у петом семестру ОАС Англистике, као и да се одобри пратећа мања измена наставног програма датог предмета у делу који се односи на обавезну литературу;
8. ***Усваја се*** предлог да све активности и обавезе из предмета које држи проф. др Гордана Ђигић, након њеног одласка у пензију, преузме проф. др Милица Тошић Радев до избора кандидата по расписаном конкурсу;
9. ***Усваја се*** предлог да обавезе на предметима у оквиру Програма ППМ предмета: Психологија, Увод у психологију наставе и Увод у психологију наставника преузме проф. др Милица Тошић Радев због одласка у пензију проф. др Гордане Ђигић;
10. ***Усваја се*** предлог о прерасподели вежби и других активности др Оливере Марковић, истраживача-сарадника током њеног одсуства;
11. ***Именују се*** чланови комисија за најбоље завршне радове на основним и мастер студијама одбрањене током 2024. године (одлука је саставни део Записника;
12. ***Усваја се*** предлог да Департман за социологију организује панел на тему Етички и политички изазови дигиталне трансформације друштва у оквиру Форума напредних технологија TechMomentum који се одржава у Научно–технолошком парку у Нишу 11. и 12. јуна 2025. године;
13. ***Ставља се ван снаге*** претходно одобрење Наставно-научног већа Филозофског факултета Универзитета у Нишу бр. 396/1-11-3-01 од 14. децембра 2022. године, на основу кога је Сенат Универзитета 23. јануара 2023. дао сагласност (СНУ број: 8/16-01-001/23-016) да проф. др Марија Вујовић буде ангажована на докторским студијама Института за социолошка и политичко-правна истраживања Универзитета Свети Ћирило и Методије у Скопљу, за извођење наставе и испита из предмета: *Визуелна комуникација и култура* (изборни) почев од 2023/2024. године, за потребе акредитације студијског програма Докторских студија комуникација и медија (број часова активне наставе 30 часова).

На основу наведеног, а сагласно Закону и Статуту Факултета, стручна служба Факултета сачиниће целовите одлуке по напред наведеним тачкама дневног реда, чије ће копије бити саставни део архивског записника.

ЗАПИСНИК САЧИНИЛА ПРЕДСЕДНИК ВЕЋА

Сандра Ђорђевић Проф. др Наталија Јовановић